b'\n_START_ARTICLE_\nBarbadoso transportas\n_START_PARAGRAPH_\n\xc5\xa0iame straipsnyje apra\xc5\xa1oma Barbadoso transporto sistema.\n_START_SECTION_\nKeliai\n_START_PARAGRAPH_\nBarbadose i\xc5\xa1 viso yra 1650 km keli\xc5\xb3, i\xc5\xa1 kuri\xc5\xb3 1628 km yra gr\xc4\xafsti. 2000 m. Barbadose buvo 44300 lengv\xc5\xb3j\xc5\xb3 ma\xc5\xa1in\xc5\xb3 ir 15600 sunkve\xc5\xbeimi\xc5\xb3. 2010 m. JK ekonomist\xc5\xb3 grup\xc4\x97 nustat\xc4\x97, kad Barbadoso transporto keli\xc5\xb3 tankumas yra 6 pasaulyje ir did\xc5\xbeiausias vakariniame \xc5\xbdem\xc4\x97s pusrutulyje._NEWLINE_Visuose salos keliuose eismas vyksta kaire kelio puse.\n_START_SECTION_\nVisuomeninis transportas\n_START_PARAGRAPH_\nVisuomeninio transporto paslaugas \xc5\xa1alyje teikia autobusai, mini-autobusai ir taksi, kuri yra populiariausia visuomeninio transporto r\xc5\xab\xc5\xa1is.\n_START_SECTION_\nAutomobili\xc5\xb3 nuoma\n_START_PARAGRAPH_\n\xc5\xa0alyje veikia daug automobili\xc5\xb3 nuomos punkt\xc5\xb3. Pa\xc5\xbeym\xc4\x97tina tai, kad u\xc5\xbesienio \xc5\xa1ali\xc5\xb3 vairuotojai turi gauti leidim\xc4\x85 va\xc5\xbeiuoti automobiliais \xc5\xa1alyje.\n_START_SECTION_\nNelaimingi atsitikimai keliuose\n_START_PARAGRAPH_\nPagal 2010 m. ataskait\xc4\x85, Barbadoso keliuose kiekvienam kilometrui tenka po 63.1 transporto priemon\xc4\x99. Pagal \xc5\xa1\xc4\xaf rodikl\xc4\xaf Barbadosas yra 23 vietoje pasaulyje pagal transporto priemoni\xc5\xb3 skai\xc4\x8di\xc5\xb3 visos \xc5\xa1alies mastu. Pagal nelaiming\xc5\xb3 atsitikim\xc5\xb3 skai\xc4\x8di\xc5\xb3 1 000 gyventoj\xc5\xb3 \xc5\xa1alis yra 12 vietoje pasaulyje.\n_START_SECTION_\nGele\xc5\xbeinkeliai\n_START_PARAGRAPH_\nGele\xc5\xbeinkeli\xc5\xb3 sistem\xc4\x85 \xc5\xa1alyje suk\xc5\xabr\xc4\x97 Jungtin\xc4\x97s Karalyst\xc4\x97s kolonistai XIX a. Gele\xc5\xbeinkeliai jiems buvo reikalingi pergabenti cukranendres \xc4\xaf Brid\xc5\xbetauno uost\xc4\x85. Ta\xc4\x8diau \xc5\xa1aliai atgavus nepriklausomyb\xc4\x99 gele\xc5\xbeinkeli\xc5\xb3 sistemos buvo atsisakyta ir dabar gele\xc5\xbeinkelio paslaug\xc5\xb3 neteikia nei viena bendrov\xc4\x97._NEWLINE_Kadangi Barbadoso gyventoj\xc5\xb3 tankumas yra antras pagal dyd\xc4\xaf visoje Amerikoje, kartais kyla diskusij\xc5\xb3 d\xc4\x97l traukini\xc5\xb3 sistemos sugr\xc4\x85\xc5\xbeinimo.\n_START_SECTION_\nOro transportas\n_START_PARAGRAPH_\nGrantley Adams tarptautinis oro uostas yra pagrindinis oro uostas Barbadose. Barbados\xc4\x85 aptarnauja viena vietin\xc4\x97 oro kompanija ir 14 nacionalini\xc5\xb3 oro kompanij\xc5\xb3. \xc5\xa0alyje taip pat yra privatus Brid\xc5\xbetauno sraigtasparni\xc5\xb3 oro uostas.'